**Operačný plán zimnej údržby**

**komunikácií mesta Vrútky na zimné obdobie 2017/2018**

###### Úvod

Dôležitou činnosťou správcov ciest je zimná údržba (ZU) pre zabezpečenie zjazdnosti komunikácií počas zimného obdobia.

Zimnú údržbu mestských komunikácií v aglomerácii mesta Vrútky zabezpečuje Odbor výstavby a životného prostredia. (OVaŽP)

Základným dokumentom ZU je Operačný plán, ktorý sa po schválení Mestským zastupiteľstvom stáva záväzným dokumentom pre zabezpečenie ZU v Meste. Operačný plán ZU rieši nasadenie dopravných prostriedkov a mechanizmov pre zimné klimatické podmienky a kalamitné stavy.

# I. Príprava zimnej údržby

Príprava ZU a jej výkon sú zabezpečované v zmysle zákona č.135/1961 Zb. o pozemných komunikáciách v znení neskorších predpisov (cestný zákon).

Začiatok ZU: 15.november 2017

Koniec ZU: 15.marec 2018

V prípade nepriaznivých poveternostných podmienok operačný štáb ZU určí termín začatia resp. ukončenia ZU aj mimo termínov určených v Operačnom pláne.

#  II. Organizácia zimnej údržby

 Operačný štáb ZU:

 - náčelník operačného štábu

 - zástupcovia náčelníka operačného štábu

 - členovia štábu

 OVaŽP MsÚ Vrútky v rozsahu stanovenom Operačným plánom ZU v prípade mimoriadne silného spádu snehu zabezpečí spoluprácu so subdodávateľmi.

 So vybraným subdodávateľom bude uzavretá Zmluva o poskytovaní služieb na zabezpečenie ZU pozemných komunikácií a verejných priestranstiev podľa Obchodného zákonníka.

#  III. Deľba zodpovednosti

V zmysle ustanovení zákona č. 193/97 Z.z. je v aglomerácii mesta Vrútky organizáciou zodpovednou za požadované výkony ZU mestských komunikácií na zabezpečenie ich zjazdnosti MsÚ Vrútky.

Za organizáciu ZU a s ňou spojenú spravodajskú službu, ako aj schodnosť komunikácií v rozsahu Operačného plánu pre zimné obdobie 2017/2018 zodpovedá vedúci ZU.

 V mimopracovnej dobe funkciu vedúceho ZU preberá dispečer, ktorý riadi:

 - vodičov traktorov,

 - vodičov ostatných mechanizmov a iných pracovníkov, zaradených do ZU podľa potreby,

 - vodičov subdodávateľov.

Všetky požiadavky na výkon ZU je potrebné uplatňovať na t. č. 4241818, 0903067817,0903521210 - Ing. Ján Simonides a t.č. 0915870777- Ing. Viliam Majda, PhD.

Dispečer ZÚ je povinný viesť denník ZU, ktorý obsahuje záznamy o poveternostných podmienkach, výkonoch ZÚ a mená pracovníkov vykonávajúcich jednotlivé činnosti. Dispečer je povinný rešpektovať pokyny:

 - vedúceho zimnej údržby

 - náčelníka mestského OŠ alebo jeho zástupcu.

Za neodkladné odstránenie závad vozidiel a mechanizmov ako aj za nepretržité zabezpečenie dopravného značenia, za zabezpečenie dostatočného množstva zásob posypového a iného materiálu zodpovedá OVaŽP.

**Personálne zabezpečenie :**

Nepretržitá služba - dispečer 24 hod. denne 7 dní v týždni

* vodiči traktora 24 hod. denne 7 dní v týždni
* iní pracovníci v pohotovosti podľa rozhodnutia dispečera

Zmennosť - denná zmena 12 hod. 7.00 – 19.00

 - nočná zmena 12 hod. 19.00 - 7.00

Pohotovosť - je pripravenosť určeného pracovníka na telefonický pokyn dispečera nastúpiť kedykoľvek na výkon ZU.

 IV. Povinnosti Operačného štábu ZU pri vyhlásených stupňoch aktivity.

Na likvidáciu následkov zhoršenej a kalamitnej situácie v zimnom období sa určujú tri stupne aktivity ZU:

I. stupeň – stav bdelosti

Na návrh dispečera ho vyhlasuje a odvoláva 2.zástupca náčelníka OŠ ZÚ, pričom riadenie ZÚ zabezpečuje Operačný štáb ZÚ v nasledovnom zložení:

|  |  |  |  |  |
| --- | --- | --- | --- | --- |
| Por. číslo | Meno a priezvisko | Funkcia | Telef. číslo zamestnanie | Telefónne číslo mobil |
| 1  | Ing. Miroslav Mazúr | náčelník OŠ ZÚ | 043 4241803 | 0905608946 |
| 2 | Ing. Dušan Kramár -vedúci ZU | 1.zást. náč.OŚ ZÚ  | 043 4241812 | 0918410714 |
| 3 | Ing. Ján Simonides | 2.zást. náč.OŠ ZÚ | 0903067817 | 0903521210 |
| 4 | Emil Masnica  | Člen štábu | 043 4286426 | 0905608947 |
| 5 | Mgr.Branislav Pullmann  | Člen štábu | 043 4281028 | 0911956119 |
| 6 | Bogdan Helegda | Člen štábu |  | 0907685873 |
| 7 | Mgr. Richard Hulej | Člen štábu | 043 4241819 | 0948007716 |
| 8 | Ing. Viliam Majda, PhD | Člen štábu | 043 4241819 | 0915870777 |

II. stupeň – stav pohotovosti

 Na návrh vedúceho ZU ho vyhlasuje a odvoláva 1.zástupca náčelníka OŠ ZÚ, ktorý zabezpečuje pomoc dopravnej polície pri riadení cestnej premávky na území mesta.

## III. stupeň – stav ohrozenia

 Stav, keď sa bežnými prostriedkami nedá zabezpečiť zjazdnosť komunikácií a na návrh vedúceho ZÚ ho vyhlasuje primátor mesta Vrútky.

 Náčelník OŠ vyžaduje pri ochrane pred následkami mimoriadne nepriaznivých poveternostných podmienok pomoc polície pri ochrane zdravia a životov občanov, pri riadení cestnej premávky, zabezpečovaní verejného poriadku a pri ochrane majetku. Požaduje pomoc dislokovaných jednotiek armády a aktivizuje pomoc zamestnancov organizácií a mestských úradov a občanov na likvidáciu mimoriadnej situácie z hľadiska celospoločenských potrieb. V tejto situácii sa podľa potreby OŠ ZU dopĺňa zástupcami rozhodujúcich orgánov a organizácií verejnej správy.

###  V. Rozdelenie mestských komunikácií (MK) podľa poradia naliehavosti údržby MK a stanovenie časových limitov

OVaŽP v zimnom období 2017/2018 vykonáva ZU na MK I., II. a III. kategórie. Pri zadeľovaní komunikácií do jednotlivých kategórií sa vychádza z pasportu MK a ďalej:

a/ z významu komunikácií podľa miestnych podmienok

b/ z intenzity dopravy

c/ z uprednostnenia trás MHD

d/ z členitosti komunikácií

e/ zo stupňa ohrozenia na trasách mestských komunikácií

**1. MK I. kategórie**

- trasy MHD

- MK, vyžadujúce mimoriadnu pozornosť kvôli polohe v horských oblastiach, stúpaniach, a klesaniach, križovatky, ul. Karvaša a Blahovca.

 Na MK I. kategórie a nebezpečných úsekoch **musí byť do dvoch hodín** od začiatku nepriaznivej situácie zabezpečený posyp vhodným účinným materiálom, v prípade spádu snehu nad 5 cm ich pluhovanie. V prípade potreby sa z týchto MK vykonáva aj odvoz snehu.

***Označenie dní údržby*** X -pracovné dni; + -soboty, nedele, sviatky

**Zoznam ulíc I. kategórie**

Karvaša-Bláhovca, Dielenská Kružná iba v X, Švermova iba v X, Sládkoviča, Železničná iba v X, v + iba pred železničnou stanicou, Sv. Cyrila a Metoda, Matušovičovský rad, Čachovský rad, Horná, Lesná iba v X počas škol.vyuč., Šafárikova iba v X počas škol.vyuč., Fínska iba v X počas škol.vyuč., Autobusové nástupište, Štefánika, Kalinčiaka iba v X, Kordu, Kmeťova iba v X, Komorova iba v X, 1.čsl.brigády, Horná Kružná, Dolná Kružná, Mokraď (časť kolmá na Ulicu franc.partizánov) iba v X počas školského vyuč.

1. **MK II. kategórie**

- miestne významné komunikácie slúžiace pre účely zásobovania, poskytovania služieb

- priechodné komunikácie nachádzajúce sa v kopcovitom teréne

- komunikácie s plošne vysokou koncentráciou obyvateľstva

 Na MK II. kategórie musí byť zabezpečený posyp vhodným účinným materiálom **do šiestich hodín** od začiatku nepriaznivej situácie a v prípade spádu snehu 5 cm ich pluhovanie. V prípade trvalého sneženia sa s údržbou miestnych komunikácií II. kategórie začína až po úplnom skončení ZU na MK I. kategórie.

## Zoznam ulíc II. kategórie

Judíkova, Vajanského, Republikánska, Partizánska, Rázusa, Hlinku, Kafendova, Chotárna, Mierová, Palackého, Fatranská, Hviezdoslava, Odbojárska, Tajovského, Podjavorinskej, za kinom, Nábrežná- sídlisko, 1.čsl.brigády-sídlisko, Sv. Cyrila a Metoda-sídlisko, Dubná skala, Švermova-sídlisko, Diel.Kružná v +, Švermova v +, Železničná od kina v +, Lesná v +, Šafárikova v +, Fínska v +, Kalinčiaka v +, Kmeťova v +, Komorova v +, Ľubochnianska, Za mostom, Hlboká, Hradská, Horná Kružná, Dolná Kružná v +, Mokraď (časť) v +.

**3. MK III. kategórie**

- všetky komunikácie nezaradené do kategórie I. a II.

- komunikácie, ktoré majú charakter obytných dvorov z  ulíc I. a II. kategórie

 Na MK III. kategórie sa údržba vykonáva až po ukončení údržby MK I. a II. kategórie.

#### Zoznam ulíc III. kategórie – celková dĺžka 6 038 m

Ul. Nová, Hájska, Záhradnícka, Šťastného, Martinská, Južná, Radlinského, J. Bodeneka, Jánošovská, Váhová, Turcová, Krátka, Ružový dvor, Močiarna, Magurská, Lúčna, Minčolská, Poľná, Smreková, Na Kopanice, Jedľová, Lipová, Horská, Langov dvor, Ľ.Štúra, Úzka, Dolný dvor, Potočná, Ruttkayovská, Mlynská, Ružová, Sucháčovská, Jonášovská, Bystrá, Dlhá, Mokraď (rovnobežná s Ulicou franc.partizánov).

**4. Neudržiavané komunikácie**

Určenie neudržiavaných pozemných komunikácií vychádza z dopravno - technického stavu komunikácie a intenzity dopravy.

Ide o úseky komunikácií, kde z hľadiska hospodárnosti nie je účelné vykonávať ZU, resp. úseky ciest, ktorých technické parametre (šírka komunikácie, nespevnené cesty,...) neumožňujú vykonávať ZU. Tieto sú zaradené v kapitole „Zimná údržba chodníkov a verejných priestranstiev“. Úseky ciest budú vyznačené dopravnou značkou „Iné nebezpečenstvo“ (A 22) s dodatkovou tabuľou: „Zimná údržba sa nevykonáva.“

**5. Nebezpečné úseky MK**

 Do uvedenej kategórie sú zaradené tieto komunikácie resp. ich úseky :

- Ul. Karvaša a Blahovca

- Čachovský rad

- Matušovičovský rad

- výjazdy na št. cestu I/ 18 z ulíc: - Horná

 - Lesná

 - Mokraď

 - Horná Kružná

- križovatky ulíc: Horná - A. Hlinku

 Horná - Partizánska

 Horná - M. Rázusa

- priechody pre chodcov

Nebezpečné úseky MK sú zahrnuté do I. kategórie, nakoľko ide o dopravne frekventované úseky alebo úseky s častým výskytom poľadovice a závejov. Nebezpečné úseky budú vyznačené dopravným značením odsúhlaseným Dopravným inšpektorátom PZ SR minimálne 15 dní pred začatím ZU.

**6. Zimná údržba chodníkov a verejných priestranstiev**

V meste Vrútky sa udržiava celkom 24,9 km chodníkov, z toho na 12,02 km zabezpečuje ZU OVaŽP. Na 12,88 km chodníkov a verejných priestranstiev si ZU zabezpečujú majitelia, správcovia alebo nájomníci nehnuteľnosti.

OVaŽP zabezpečuje ZU na chodníkoch :

Ul. Nábrežná, 1.čsl. brigády, Franc. partizánov, M.R. Štefánika, Matušovičovský rad, Sv. Cyrila a Metoda, Horná Kružná, Dolná Kružná, Hájska, Železničná, Dielenská Kružná , Švermova.

Okrem uvedených MK zabezpečuje OVaŽP aj ZU nasledovných chodníkov a verejných priestranstiev:

* cesty v pešej zóne centra mesta Vrútky
* sídliskové chodníky
* autobusové nástupisko
* most cez rieku Turiec
* verejné priestranstvo pred spoločenským objektom Kriváň
* alej rieky Turiec (po katastrálnu hranicu mesta)
* pešia lávka cez rieku Turiec
* zastávky MHD
* chodník popod mestský cintorín
* areály škôl
* verejné priestranstvo - tržnica
* ostatné neudržiavané komunikácie: ul. Bystrá, Dlhá, Dolný dvor, Mlynská, Váhová

 Jonášovská, Krátka, Ružová, Rybárska, Sucháčovská.

OVaŽP zabezpečuje aj čistenie dopravných značiek a čistenie dažďových vpustí.

#  VI. Technológia údržby pozemných komunikácií

Na zabezpečenie zjazdnosti a na odstraňovanie závad v zjazdnosti MK sa použijú nasledovné technológie:

**- preventívny posyp -** posyp chemickým alebo inertným materiálom v prípade predpokladaného zníženia teploty pod bod mrazu, s potenciálnou možnosťou výskytu poľadovice, na základe rozhodnutia dispečera.

**- chemický posyp -** v nevyhnutných prípadoch na odstraňovanie poľadovice a snehovej vrstvy v hrúbke do 3 cm, po pluhovaní pri teplotách do – 8°C. Chemický posyp je zakázaný na mostoch, železničných priecestiach, chodníkoch z betónovej dlažby, na chodníkoch aleje Turca, všade tam, kde by mohlo dôjsť k poškodeniu živých plotov a na komunikáciách v mestskej časti Hluchovo, v miestach, kde nie je zabránené, aby povrchová voda nepretekala do vodných tokov. Na moste cez rieku Turiec sa chemický posyp zakazuje.

**- posyp inertným materiálom -** vykonáva sa do hrúbky 3 cm vrstvy snehu za účelom zdrsnenia povrchu miestnych komunikácií.

Posyp chemickým a inertným materiálom sa vykonáva súvisle na MK I. kategórie. Na MK II. kategórie sa vykonáva len na nebezpečných miestach (zákruty, klesania, križovatky, atď.). MK III. kategórie sa udržujú len pluhovaním (inertný alebo chemický posyp len v nevyhnutných prípadoch).

**- odvoz snehu -** vykonáva sa na priestranstvách a komunikáciách, kde je pri nahromadení odhrnutého snehu ohrozený bezpečný prejazd motorových vozidiel a schodnosť priľahlých chodníkov.

Ako skládka odvezeného snehu je určená lokalita na ľavom brehu Turca v priestore medzi budovou MsÚ a riekou Turiec, na skládke bioodpadu na Baterkovej a alternatívne medzi tenisovými kurtmi a lávkou cez rieku Turiec na pozemkoch p.č.708/2 a 708/3.

**- údržba chodníkov a verejných priestranstiev -** vykonáva sa v prípade vrstvy snehu od 5 cm jeho odstránením a v prípade vzniku poľadovice alebo pri malej vrstve utlačeného snehu do 5 cm, posypom inertným materiálom.

Chodníky prislúchajúce k nehnuteľnostiam musia byť udržiavané v zmysle zákona č.55/84 Zb., č.160/96 Z.z. majiteľmi, správcami či nájomcami nehnuteľností.

#####  VII. Technické a materiálne zabezpečenie

OVaŽP disponuje pre vykonávanie jednotlivých technológií ZU nasledovnými vozidlami - traktor s pluhom a sypačom, multikára s pluhom a sypačom, UNC, IVECO.

Na plnenie úloh dispečerského dohľadu má službukonajúci dispečer počas svojej služby pridelený osobný automobil Ford Fiesta MT 680BJ.

Materiálové zabezpečenie vykonáva OVaŽP. Dočasné skládky posypového materiálu rozmiestni na území mesta tak, aby netvorili prekážky cestnej premávky a schodnosti chodníkov.

###  VIII. Kontrola výkonu zimnej údržby

Kontrolu ZU vykonávajú členovia OŠ ZU, náčelník OŠ ZU, Mestská polícia Vrútky.

Výsledky kontroly musia byť kontrolujúcim orgánom zaznamenané do denníka ZU, ktorý sa nachádza u službukonajúceho dispečera.

MsP bude operatívne zabezpečovať, aby zaparkované autá a mechanizmy nebránili vo výkone ZU.

###  IX. Fakturácia

 Fakturácia subdodávateľa za služby ZU bude prebiehať 1x za mesiac podľa skutočne vykonaných, odsúhlasených a podpisom určeného pracovníka MsÚ potvrdených výkonov na výkazoch operatívnej evidencie.

Výkony za ZU budú fakturované cenou podľa Zmluvy o poskytnutí služby.

###  X. Dopravné nehody

 V zmysle § 9a Zák. 193/1997 Z. z. v znení neskorších predpisov vodič vozidla ZU k vyšetrovaniu dopravnej nehody vzniknutej pri ZU privolá na miesto dopravnej nehody zodpovedných pracovníkov OVaŽP.

OVaŽP je povinný na požiadanie vyšetrujúceho orgánu polície vyslať na miesto dopravnej nehody dispečera v službe. Povinnosťou tohto pracovníka je bezodkladne toto zaznamenať do denníka ZU a  informovať o vyšetrovaní dopravnej nehody náčelníka OŠ ZU.

 **XI. Iné dohody**

OVaŽP zabezpečí po ukončení ZU očistu celej aglomerácie mesta Vrútky do 21 dní po ukončení ZU vrátane uloženia odpadu na skládku.

V prípade zabezpečenia pracovníkov v rámci verejnoprospešných prác cez Národný úrad práce, vykonávajúcich činnosti charakteru ZU, budú tieto subdodávateľom vopred oznámené (rozsah, fakturácia).

Na základe dohody medzi MsÚ Vrútky a MsÚ Martin je vykonávanie ZU hraničných komunikácií oboch miest nasledovné:

1. Mesto Vrútky bude vykonávať ZU ulice Chotárnej a Nákladné nádražie .
2. Mesto Martin bude vykonávať ZU ulice Fínskej a Korbeľov vŕšok (800 m).

Uvedené práce budú navzájom medzi obidvomi mestami započítané bez finančných nárokov voči druhej strane.

 Operačný plán bol schválený Mestským zastupiteľstvom Vrútky dňa .............. uznesením číslo .........................

 **Ing. Miroslav Mazúr**

 **primátor mesta**

**Mestský úrad Vrútky**

Odbor výstavby a životného prostredia

D ô v o d o v á s p r á v a

Operačný plán zimnej údržby

V súlade s rámcovým plánom činnosti  MsZ na rok 2017 z dôvodu prípravy výkonu zimnej údržby mestských komunikácií v aglomerácií mesta Vrútky na zimné obdobie rokov 2017/2018 sa predkladá Operačný plán zimnej údržby mestských komunikácií mesta Vrútky na obdobie rokov 2017/2018 .

N á v r h n a  u z n e s e n i e

###### MsZ Vrútky schvaľuje

Operačný plán zimnej údržby mestských komunikácií mesta Vrútky na zimné obdobie rokov 2017/2018.

Vypracoval : Ing. Viliam Majda, PhD - referát rozvoja mesta.

Predkladá : Ing. Dušan Kramár – vedúci odboru výstavby a životného prostredia.

Vrútky, dňa 11.10.2017